OzLabs/hebrew-wiki-articles huggingface dataset:
תורן KRDK-TV

המבנים הגבוהים ביותר בעולם
תמונת המגדל במלואו
תורן KRDK-TV הוא מגדל שידור לטלוויזיה במחוז טרייל, דקוטה הצפונית, ארצות הברית. בגובה של 627.8 מטרים, זהו המבנה הגבוה ביותר בארצות הברית. תורן KVLY-TV, הממוקם 8 קילומטרים צפונית-מזרחית אליו, היה המבנה הגבוה ביותר, עד החלפת האנטנה שלו.

== מאפיינים ==
המגדל ממוקם שישה קילומטרים צפונית-מזרחית לגיילסבורג שבדקוטה הצפונית. הוא נבנה בשנת 1966 כדי להחליף את התורן הקודם של התחנה, מבנה בגובה 331 מטר שהיה ממוקם 15 קילומטרים צפונית-מזרחית לוואלי סיטי (או דרומית מערבית לפילסברי), ונמכר ל-KOVC, תחנת רדיו AM.

האנטנה משדרת בהספק קרינה יעיל של 285 קילוואט עבור KRDK-TV l (לשעבר KXJB-TV) של ואלי סיטי/פארגו; התחנה והמגדל הם בבעלות Major Market Broadcasting.

== קריסות ==
התורן נפל ונבנה מחדש פעמיים. הקריסה הראשונה התרחשה בבוקר 14 בפברואר 1968 בשעה 9:08 כאשר הרוטור של מסוק ימי ניתק כמה חוטי תמיכה; ארבעה בני אדם שהיו בהמסוק נהרגו בתאונה.<ref>[http://archives.chicagotribune.com/1968/02/15/page/42/article/four-killed-when-copter-hits-tower "Four Killed When Copter Hits Tower"], Chicago Tribune, February 15, 1968, p1B-8</ref> שידורי תחנת הטלוויזיה הושבתו במשך שמונה ימים, ולבסוף התחנה חידשה את השידורים מהמגדל הקודם שלה (KOVC). תורן חלופי בגובה זהה לתורן שנהרס נבנה מחדש תוך ארבעה חודשים וחצי.

התורן השני נפל במהלך סופת קרח שפגעה באזור ב-6 באפריל 1997. הסופה חשפה את התורן למשבי רוח של 70 קמ"ש וגרמה למעל 10 סנטימטרים של קרח להצטבר על המבנה. כתוצאה מכך קרס המבנה ב-18:09<small>.</small> תחנת הכבלים חודשה בשעה 8:34 ושידרה עד השעה 15:00 אחר הצהריים לאחר מכן בתיאום עם שלוחות אחרות; מגדל זמני של 224 מטרים הושלם ואיפשר את חידוש השידורים ב-10 ביולי. מגדל זה, המכונה KXJB-TV Mast 2, עדיין עומד ליד התורן בגובה מלא.

העבודות על החלפת התורן בגובה מלא במבנה יותר עמיד החלו ב-1 באפריל 1998 והגיעו לגובה הקודם של המגדל עד 30 ביולי. באותו יום הצליחו אנשי צוות הבנייה ליצור מוט דגל באורך של 1.2 מטר לראש המגדל, מה שהופך את גובה המבנה ל-629 מטרים, או רגל אחת גבוהה יותר מתורן KVLY (מוט הדגל הוסר מאוחר יותר). השידור לערוץ 4 הועבר לתורן החדש ב-15 באוגוסט.

== מבחר תמונות ==
<gallery perrow="4">
קובץ:KXJBfrombase.jpeg|תורן KXJB-TV 2 בגובה 224 מטר בחזית ותורן KXJB-TV ברקע
קובץ:KXJBbase.jpeg|בסיס המגדלים, התורן הגדול KXJB-TV נמצא ברקע
קובץ:KXJBguywires.jpeg|קטע ברשת חוטי התמיכה
קובץ:KXJB view from distance.jpeg|מבט על התורן ממרחק של קילומטר אחד
</gallery>

== ראו גם ==
* תורן KVLY-TV
* רשימת המבנים והבניינים הגבוהים ביותר בעולם
* גורדי השחקים הגבוהים בעולם
* רשימת המגדלים הגבוהים בעולם
* רשימת הבניינים הגבוהים בעולם על פי גובה הגג
* ההיסטוריה של גורדי השחקים הגבוהים ביותר

== קישורים חיצוניים ==

* [https://web.archive.org/web/20001212211400/http://www.kx4.com/kxjb_tower.html ארכיון העמוד בערוץ 4]
* [http://wireless2.fcc.gov/UlsApp/AsrSearch/asrRegistration.jsp?regKey=602911 Entry of 224 metres tower close to main tower in FCC-database]
* 

== הערות שוליים ==

קטגוריה:אנטנות
קטגוריה:דקוטה הצפונית
קטגוריה:ארצות הברית: מגדלים
קטגוריה:מגדלי תקשורת
ויקיפדיה המופשטת

ויקיפדיה המופשטת (בהקשר שלפני הקמתה: "ויקיפדיה מופשטת"; באנגלית: Abstract Wikipedia, "האבסטרקטית") היא מיזם מתוכנן של קרן ויקימדיה שיתבסס על הפשטה כדי לרכז ולהסדיר תוכן מערכים בוויקיפדיה ולספקו באופן מובנה, ידידותי לקורא, מרכזי ובלתי־תלוי בשפה. משאבי ההפשטה הם הפעלת פונקציות שנוצרו בוויקיפונקציות (Wikifunctions) על נתונים שהוזנו לוויקינתונים.

הרעיון לוויקיפדיה מופשטת נהגה על ידי , מייסד־שותף של ויקינתונים. הוא תואר במאמר של גוגל באפריל 2020, הוצע רשמית במאי 2020 (במקור בשם "ויקילמדא"), ואושר על ידי חבר הנאמנים של קרן ויקימדיה ביולי 2020. מיזם ויקיפונקציות הוקם ביולי 2023.

== קישורים חיצוניים ==

* 

קטגוריה:מיזמי קרן ויקימדיה
בית הילדים היהודי בקובנה

מסיבת פורים בבית הילדים היהודי בקובנה ב-1927 או ב-1928
בית הילדים היהודי בקובנה (בגרמנית: Jüdisches Kinderhaus) היה מוסד חינוכי לילדים יהודים בקובנה שבליטא, מיסודו של המחנך זיגפריד להמן, שפעל בשנים 1921–1928. היה זה מפעלו החינוכי השני של להמן אחרי שייסד בברלין את ה"יידישע פולקסהיים" – מרכז קהילתי יהודי שעסק בשיקום ובחינוך ילדים ובני נוער עזובים מקרב יהודי מזרח אירופה. לאחר מלחמת העולם הראשונה. ב-1920 נענה להזמנת מקס סולובייצ'יק, השר לענייני יהודים בממשלת ליטא, ועבר לקובנה שם הקים "קינדרהאוז" (Kinderhaus) - בית לילדים יהודים, חלקם יתומים, שפעל על פי התפיסה החינוכית שגיבש במרכז שהקים בברלין, עקרונות שכללו את השאיפה לקרבה לאדמה ולטבע, טיפוח האמנויות ובמיוחד המוזיקה, הזיקה לאדמת ולמורשת ישראל ושאיפה לחברה המושתתת על שוויון ושיתוף.

בית הילדים מוקם באזור היהודי שנודע לאחר מכן כגטו קובנה.

==קישורים חיצוניים==
* שבח אדן, [http://www.daat.ac.il/daat/chinuch/eden3-2.htm חברות נוער לילדים יהודים - בית הילדים היהודי בקובנו], באתר "דעת" - מכללת הרצוג
* 

==הערות שוליים==

קטגוריה:בתי ספר יהודיים בתפוצות
קטגוריה:בין שתי מלחמות העולם
קטגוריה:ציונות בליטא
קטגוריה:יהדות קובנה
קטגוריה:ליטא: בתי ספר
The Music...The Mem'ries...The Magic!

(בעברית: המוזיקה...הזיכרונות...הקסם!) הוא אלבום ההופעה החיה התשיעי של הזמרת-יוצרת ברברה סטרייסנד. אלבום ההופעה יצא לאור ב-8 בדצמבר 2017 על ידי חברת התקליטים קולומביה רקורדס.<ref></ref>

== הצלחה ==
האלבום הגיע למקום ה-69 בארצות הברית כאשר מכר 11 אלף עותקים בשבוע זה. האלבום קיבל מועמדות לפרס גראמי בקטגוריית "הביצועים הווקאלים הטובים ביותר באלבום פופ מסורתי".

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי הופעה מ-2017
קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומי חברת קולומביה רקורדס
האוניברסיטה הטכנית של איינדהובן

האוניברסיטה הטכנית של איינדהובן (בהולנדית: Technische Universiteit Eindhoven, בקיצור TU/e) היא אוניברסיטה ציבורית, השוכנת באיינדהובן שבהולנד, אשר נוסדה בשנת 1956. נכון לשנת 2020, לומדים באוניברסיטה כ-11,000 סטודנטים.

המוסד מתמקד במקצועות הטכנולוגיה, והוא המוסד הטכני השני שנוסד במדינה. עם האישים הבולטים שלימדו באוניברסיטה נמנים אדסחר דייקסטרה וארצ'ר ג'ון פורטר מרטין.

לאוניברסיטה שיתופי פעולה עם מוסדות טכניים רבים ובהם הטכניון, האוניברסיטה הטכנית של מינכן, בית הספר הפוליטכני הפדרלי של לוזאן, האוניברסיטה הלאומית של סינגפור, אוניברסיטת נורת'ווסטרן, אוניברסיטת פודן, אוניברסיטת ג'יאו טונג שאנגחאי, אוניברסיטת קרנגי מלון, האוניברסיטה הטכנית של דנמרק ואקול פוליטקניק. האוניברסיטה חברה בוועידת בתי הספר האירופיים לחינוך ומחקר הנדסי מתקדם ובברית אוניברסיטאות יורו-טק.

== מבנה ==
לאוניברסיטה תשע מחלקות:
* הנדסה ביו-רפואית
* סביבה בנויה
* הנדסת חשמל
* עיצוב תעשייתי
* הנדסה כימית וכימיה
* מדעי הנדסת תעשייה וחדשנות (לשעבר ניהול טכנולוגיה)
* פיזיקה יישומית
* הנדסת מכונות
* מתמטיקה ומדעי המחשב

== דירוגים בינלאומיים ==
* דירוג שאנגחאי - 301–400 (2019)
* (Times Higher Education - מקום 186 (2020)
* דירוג QS לאוניברסיטאות - 102 (2020)

==קישורים חיצוניים==

* 

קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:הולנד: אוניברסיטאות ומכללות
קטגוריה:איינדהובן
קטגוריה:ליגת IDEA
קטגוריה:ברית אוניברסיטאות יורו-טק
ורד הררי

ורד הררי-וצר (1964 – אוגוסט 2015) הייתה זמרת ישראלית.

== ביוגרפיה ==
הררי נולדה ב-1964 בתל אביב, היא ביתם של יעקב הררי והזמרת כוכבה הררי. בילדותה למדה לנגן על פסנתר. בשנת 1978, בגיל 14, החלה להופיע במועדונים בתל אביב והמשיכה לשירות צבאי בצה"ל בלהקה צבאית. אחרי שחרורה ב-1986 עברה לאירופה לקריירת מוזיקת עולם בצרפת ובגרמניה.

ב-1998 נפגשה עם שי וצר והתחתנה עמו. לשניים שני ילדים, עומר ומאיה. ב-2002 הוציאו אחרי עבודה משותפת את אלבום הבכורה של הזמרת, "מקום פנוי לשניים". הזוג זכה ביחד בפרס "ג'ון לנון" למוזיקת עולם. הררי הקליטה קולות רקע בשיר "שקיעתה של הזריחה" באלבום סיפורים מהקופסא של רמי פורטיס.

=== מותה ===
ב-2005 אובחנה במחלת הסרטן, בה בחרה לטפל בשיטות אלטרנטיביות לכימותרפיה. הררי נפטרה באוגוסט 2015 בגיל 51 ונקברה בבית העלמין בקיבוץ עינת.

== פרסים והוקרה ==
הררי-וצר זכתה במקום הראשון בקטגוריית מוזיקת העולם בתחרות השירים הבינלאומית ע"ש ג'ון לנון עם השיר "ביומי אני קטנה".

== דיסקוגרפיה ==
{| class="wikitable"
!#
!שם אלבום
!שנת יציאה
!שותפים
|-
|1
|מקום פנוי לשניים
|2002
|בעלה, שי וצר
|}

== קישורים חיצוניים ==
* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:ישראליות זוכות פרסים
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:ישראלים שנפטרו מסרטן
קטגוריה:ישראליות שנפטרו מסרטן
קטגוריה:אישים הקבורים בעינת
קטגוריה:ישראליות שנולדו ב-1964
קטגוריה:ישראלים שנולדו ב-1964
קטגוריה:ישראליות שנפטרו ב-2015
קטגוריה:ישראלים שנפטרו ב-2015
סיימון אנד שוסטר

סיימון ושוּסטֶר (באנגלית: Simon & Schuster) היא חברת הוצאה לאור אמריקאית שנוסדה בניו יורק בשנת 1924 בידי המו"לים היהודים ריצ'רד ל' סיימון ומ' לינקולן שוסטר. כיום נמצאת החברה בבעלות קונגלומרט תקשורת ההמונים ViacomCBS.

==קישורים חיצוניים==

* 

* 

קטגוריה:מו"לים אמריקאים
Walls (אלבום של ברברה סטרייסנד)

Walls (בעברית: חומות) הוא אלבומה ה-36 של הזמרת ברברה סטרייסנד אשר יצא ב-2 בנובמבר 2018 על ידי קולומביה רקורדס. הסינגל הראשון והיחיד מהאלבום "Don't Lie to Me" יצא ב-28 בספטמבר 2018 ועוסק בבחירתו של דונלד טראמפ לנשיאות ארצות הברית ואילו שם האלבום מתייחס לחומת טראמפ שבגבול מקסיקו.<ref></ref>

== הצלחה מסחרית ==
האלבום הגיע למקום ה-12 בארצות הברית אך יצא מהמצעד בשבוע שלאחר מכן מה שהפך אותו לאלבום הכי פחות מצליח של סטרייסנד עד היום במדינה. בבריטניה האלבום הגיע למקום ה-6 כאשר מכר כ-15,600 עותקים באותו שבוע ובכך הפך לאלבום ה-15 של הזמרת להיכנס לעשירייה הפותחת במדינה. באוסטרליה האלבום הגיע למקום ה-7.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומי חברת קולומביה רקורדס
גל מלכה

גל מלכה (נולד ב-29 בספטמבר 1992) הוא תקליטן, מפיק מוזיקלי, פזמונאי ומלחין ישראלי.

== ביוגרפיה ==
מלכה נולד בכרמיאל בשנת 1992, והחל ליצור מוזיקה בגיל 12. בגיל 15 החל לתקלט במועדונים.

בשנת 2015 פרץ מלכה לתודעה, כשהוציא את הלהיט "בא לה לרקוד", יחד עם הראפר סטטיק. השיר הגיע למקום ה-33 במצעד ההשמעות ברדיו השנתי שערכה חברת המוזיקה מדיה פורסט, ולמקום ה-21 במצעד הפזמונים העברי השנתי של גלגלצ ו-ynet, ואף סומן על ידי גופי תקשורת שונים כפריצה של סוגות ההיפ הופ והרגאטון אל המיינסטרים הישראלי. בעקבות הצלחתו של השיר, בשנת 2016 חימם את הופעתו של הזמר הג'מייקני שון פול בהיכל מנורה מבטחים.

בשנת 2017 נבחר לחמם את הופעתו של הזמר דדי יאנקי בישראל, והוציא לכבוד האירוע את הסינגל "Mamita", יחד עם הראפר הספרדי ג'וני אנג'ל, אותו ביצעו השניים בהופעה. ביוני 2017, הוציא יחד עם הקומיקאים דניאל אסייג ועדי אלון את הסינגל "מתחיל הקיץ".

במרץ 2018 הוציא יחד עם הלהקות הצבאיות גרסת כיסוי לשיר "אין לך מה לדאוג", שהגיע למקום ה-25 במצעד הפזמונים העברי השנתי של גלגלצ ואתר ynet לשנת תשע"ח. בשנת 2019 הוציא יחד עם הזמר מוטי טקה את השיר "ילדה של סטורי".

בפברואר 2020 הוציא יחד עם הזמר השוודי אלחנרדרו רייס את השיר "Mi Nena", כחלק מפרויקט בינלאומי בשם "Malka". עוד באותה השנה, הפיק גרסת כיסוי לשיר "ימים טובים" בביצוע סאבלימינל, האולטראס, כיתריה, גד אלבז ורן שפיר, לרגל יום העצמאות ה-72. הגרסה הגיעה למקום השלישי במצעד ההשמעות ברדיו של חברת מדיה פורסט.

== קישורים חיצוניים ==

== הערות שוליים ==

קטגוריה:תקליטנים ישראלים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:כרמיאל: אישים
קטגוריה:ישראלים שנולדו ב-1992
טון דוק תאנג

טון דוק תאנג (בוייטנאמית: Tôn Đức Thắng; 20 באוגוסט 1888 – 30 במרץ 1980) היה פוליטיקאי וייטנאמי שכיהן כנשיא צפון וייטנאם השני והאחרון לאחר מותו של הו צ'י מין בשנת 1969 ועד איחודה של וייטנאם בשנת 1976. משנה זו ועד מותו בשנת 1980 כיהן טון כנשיא וייטנאם המאוחדת הראשון. בזמן נשיאותו, היה טון ראש המדינה הוותיק ביותר בעולם, עם מותו התואר ער לנשיא מלאווי הייסטינגס באנדה.

== ביוגרפיה ==
טון נולד ב-20 באוגוסט 1888 בדרום וייטנאם, עוד כשהייתה למעשה הודו-סין הצרפתית. בצעירותו רכש השכלה רבה בסינית, פילוסופיה והיסטוריה. עוד תקופה זו פיתח עמדות אנטי-קולוניאליסטיות. בשנת 1906 עבר עם הוריו לסייגון. בשנת 1919 החל בפעילות פוליטית, וכעשר שנים לאחר מכן נעצר ונכלא על ידי הצרפתים. הוא השתחרר מן הכלא רק בשנת 1945. עם שחרורו מהכלא, הפך טון לדמות פוליטית מובילה, עם חבירתו להו צ'י מין. בשנים שלאחר מכן הוביל את הפעילות הקומוניסטית בווייטנאם, ובשל כך זכה בשנת 1955 בפרס לנין לשלום. טון ירש את הנשיאות עם מותו של הן צ'י מין בשנת 1969. למעשה, תפקידו של טון בשנים אלו כברהיה סמלי בלבד, והוא לא היה מבין מקבלי ההחלטות במדינה. מרבית הכוח הפוליטי היה אצל לה דואן.

לאחר נפילתה של דרום וייטנאם ואיחודה של וייטנאם כמדינה קומוניסטית אחת, טון ניסה להוביל את שיקומה של הארץ באמצעות פרויקטים רבים בתחומי הכלכלה והתשתיות. מאורע משמעותי נוסף בזמן נשיאותו של טון היה פרוץ מלחמת סין–וייטנאם אשר הובילה לנפילתו של שלטון הקמר רוז' בקמבודיה.

במרץ 1980, כשנה לאחר סיום המלחמה, נפטר טון בהאנוי כתוצאה מהתקף לב בגיל 91. למרות שהיה הנשיא הראשון של וייטנאם המאוחדת, הוא לא זכה בהוקרה כמו קודמו הו צ'י מין.

==קישורים חיצוניים==

* 
* 

קטגוריה:נשיאי וייטנאם
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:צפון וייטנאם
קטגוריה:ילידי 1888
קטגוריה:נפטרים ב-1980
נשיא תימן

נשיא הרפובליקה התימנית (בערבית: رئيس الجمهورية اليمنية) הוא ראש המדינה בתימן. על פי חוקת תימן, הנשיא משמש גם כמפקד העליון של צבא תימן.

הנשיא הראשון של תימן כמדינה מאוחדת היה עלי עבדאללה סאלח. מחליפו היה עבד רבו מנסור האדי, שנכנס לתפקידו ב-27 בפברואר 2012. החוקיות של כהונתו כנשיא מוטלת בספק, מכיוון שהוא היה המועמד היחיד בבחירות 2012 וסוף המנדט המקורי של כהונתו היה קבוע ל-27 בפברואר 2014.<ref>[http://www.aljazeera.com/news/middleeast/2012/02/2012219133034774204.html Profile: Yemen's Abd-Rabbu Mansour Hadi]</ref> המנדט שלו לבסוף הוארך בשנה נוספת.<ref>[https://www.reuters.com/article/us-yemen-assassination-idUSBREA0K13420140121 Yemeni president's term extended, Shi'ite Muslim leader killed]</ref> עם זאת, הוא נותר בשלטון לאחר תום המנדט שלו, וב-22 בינואר 2015 החליט על התפטרותו,<ref>[http://www.sabanews.net/en/news387412.htm Hadi affirms her presidential resignation final]</ref> לאחר התפטרותו נטלה הממשלה את ועדת המהפכה העליונה אך ב-21 בפברואר 2015, הכריז האדי על עצמו שוב כנשיא, וכיהן מאז עד 2022, על תפקידו מתמודד רק נשיא המועצה הפוליטית העליונה של מטעם החות'ים, מהדי אל-משאת, שמוכר כנשיא רק על ידי איראן וקובה.<ref>http://www.cadenagramonte.cu/english/show/articles/28389:yemeni-deputy-fm-praises-cuba-s-support-for-arab-causes</ref><ref></ref> באפריל 2022, 8 שנים לאחר פרוץ המלחמה התפטר האדי, ובמקומו התמנה שר הפנים לשעבר רשאד אל-עלימי, שעומד בראש מועצת ההנהגה הנשיאותית.

==קישורים חיצוניים==

* 

==הערות שוליים==

*
קטגוריה:תימן: פוליטיקה
פיורד לאנגנס

פיורד לאנגנס (באנגלית: Langnes Fjord) הוא פיורד צר וארוך, בחוף אינגריד כריסטנסן, בארץ הנסיכה אליזבת, שבאנטארקטיקה.

הפיורד ממוקם בין חצי האי בריידנס, וחצי האי לאגנס, בגבעות וסטפולד.

אורכו של הפיורד 19 קילומטרים.

== היסטוריה ==
=== גילוי ומיפוי האזור ===

אזור גבעות וסטפולד, ובהן הפיורד, מופו באמצעות תצלומי אוויר שצולמו על ידי משלחת לארס כריסטנסן (1937–1936).

הקרטוגרפים הנורווגיים חשבו שמדובר במפרץ ובשריד של אגם שבעבר נשפך אליו.

ג'ון רוסקו (John Roscoe), אשר מיפה את האזור בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה, שנערך בעונת המחקר (הקיץ האנטארקטי) 1946–1947, הבין כי המפרץ והאגם הצר והארוך מחוברים, והם למעשה פיורד.

הראשונים שהגיעו אל הפיורד היו אנשי משלחת החקר האנטארקטית הלאומית של אוסטרליה, בפיקודו של פיליפ לו, בינואר 1955.

=== מקור השם ===

הקרטוגרפים הנורווגיים, כאמור, חשבו שמדובר באגם, וקראו לאגם "בריידווטנט" (בנורווגית: "Breidvatnet"), ולפיורד "לאנגספיורד" (בנורווגית: "" - הפיורד הארוך).

בעקבות גילויו של רוסקו, שונה שם האתר.

רוסקו נתן לאתר את שמו הנוכחי.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8472 פיורד לאנגנס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=428 פיורד לאנגנס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8104&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פיורד לאנגנס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לאנגנס
לאנגנס
תרונג צ'ין

תרונג צ'ין (בוייטנאמית: Trường Chinhg; 9 בפברואר 1907 – 30 בספטמבר 1988) היה פוליטיקאי קומוניסט וייטנאמי שכיהן כנשיא וייטנאם בשנים 1981–1987. תרונג נחשב לאחד מן הפוליטיקאים הווייטנאמיים הבולטים במאבק האנטי-קולוניאליסטי במדינתו ובעיצוב הממשל הקומוניסטי. כיהן כמזכיר המפלגה בשנים 1940–1956 וכן למשך כמה חודשים בשנת 1986 לאחר מותו של לה דואן.

== ביוגרפיה ==
תרונג נולד בהודו-סין, בשטח שכיום חלק מאינדונזיה. הוא היה הבן הבכור מבין חמישה ילדים. אמנם משפחתו הקונפוציאניסטית לא הייתה עשירה, אך תרונג רכש השכלה סינית בגיל צעיר, וגיבש עמדה פוליטית אנטי קולוניאליסטית. הוא למד בתיכון צרפתי ברוח מערבית. בתקופה זו למד הגות פילוסופית רבה, בעיקר של ז'אן-ז'אק רוסו ומונטסקייה. בתקופה זו החל תרונג בפעילות פוליטית ולאומית, והוביל את מחאות הסטודנטים כנגד השלטון.

בשנת 1928 עבר להאנוי ושנים שלאחר מכן היה ממקימי המפלגה הקומוניסטית לאחר שקרא בכתביהם של קרל מרקס וולדימיר איליץ' לנין. תרונג היה ממעצביה הרעיוניים המרכזיים של התנועה עם הקמתה. בשנת 1930 נכלא בהילטון האנוי ושוחרר בשנת 1936. גם בתקופת מאסרו, תרונג המשיך בפרסום מאמרים ויצירות קומוניסטיות. עמדתו של תרונג הושפעה מכתבי מרקס, לנין והיה לתלמידו המרכזי של הו צ'י מין.

לאחר עצמאותה של צפון וייטנאם ביקר תרונג את הרפורמה בקרקעות, מה שהוביל לביקורת כנגדו במפלגה. ביקורת נוספת הוטחה נגדו בעקבות תמיכתו ברפובליקה העממית של סין במקום תמיכתם של רבים בברית המועצות. בשנים אלו תרונג היה מקורב ביותר למנהיג סין מאו דזה-דונג. בשנת 1953 תרונג ניסה להשליט רפורמת קרקעות דומה לזו שבוצעה בסין. רפורמה זו בסופו של דבר הובילה לרעב ולמות מיליונים. בשנת 1956 הרפורמה הופסקה בעקבות מחאות ציבוריות. תרונג התפטר ותמך בלה דואן. בשנים שלאחר מכן לה דואן היה המנהיג הדומיננטי במדינה, כשתרונג היה חבר פוליטביורו בלבד (אך שמר על תפקידו כדמות רעיונית חשובה). בשנת 1981 נבחר תרונג לנשיא. תקופת נשיאותו התאפיינה במשבר כלכלי מתמשך כתוצאה מקריסתה המסתמנת של ברית המועצות. תרונג ניסה לגבש רפורמות כלכליות ומבניות שיפתרו את המשברים, אך לא ביצע אותן לאור החלפתו על ידי וו צ'י קונג בשנת 1987. הוא נפטר זמן קצר לאחר מכן בגיל 81.

==קישורים חיצוניים==

* 

קטגוריה:נשיאי וייטנאם
קטגוריה:מזכירים כלליים של המפלגה הקומוניסטית של וייטנאם
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:פורטוגזים שנולדו ב-1907
קטגוריה:נפטרים ב-1988
וו צ'י קונג

וו צ'י קונג (בוייטנאמית: Võ Chí Công; 7 באוגוסט 1912 – 8 בספטמבר 2011) היה פוליטיקאי קומוניסט וייטנאמי שכיהן כנשיא וייטנאם בשנים 1987–1992. וו כיהן גם כסגן מנהיג הוייטקונג משנת 1962 ועד נפילת דרום וייטנאם ואיחוד וייטנאם בשנת 1976. כיהן כשר החקלאות בשנים 1977–1979.

== ביוגרפיה ==
וו נולד בשנת 1912 בהודו-סין, בשטח המשויך כיום לאינדונזיה להורים שהפכן מאוחר יותר לקומוניסטים. וו אימץ עמדות פטריוטיות בגיל צעיר וכבר בשנת 1930 החל בפעילות פוליטית ואנטי קולוניאליסטית. שנת 1935 הצטרף למפלגה הקומוניסטית ולצידו של הו צ'י מין. וו לחם במחתרת כנגד צרפת של וישי בזמן מלחמת העולם השנייה. לאחר המלחמה והקמתה של צפון וייטנאם וו צבר כוח פוליטי והיה ממקימי הוייטקונג בתחילת שנות ה-60. לאחר פירוק הווייטקונג ואיחוד וייטנאם כמדינה קומוניסטית בשנת 1976, וו קיבל מושב בפוליטביורו. בשנים שלאחר מכן כיהן וו במספר תפקידים ממשלתיים, בהם שר הדייג (1976–1977), שר החקלאות (1977–1978) וסגן ראש הממשלה (1976–1982). בשנת 1987 נבחר להחליף את הנשיא תרונג צ'ין כנשיא המדינה וכיהן בתפקיד זה יותר מחמש שנים.

וו נפטר בגיל 99 בספטמבר 2011. המפלגה הקומוניסטית בווייטנאם העניקה לו הלוויה ממלכתית בטלוויזיה כהוקרה על הקריירה הפוליטית הארוכה שלו.
==קישורים חיצוניים==
* 

קטגוריה:נשיאי וייטנאם
קטגוריה:מקבלי עיטור מהפכת אוקטובר
קטגוריה:ילידי 1912
קטגוריה:נפטרים ב-2011
טראן דוק לואונג

טראן דוק לואונג (בוייטנאמית: Trần Đức Lương; נולד ב-9 בפברואר 1937) הוא פוליטיקאי קומוניסט וייטנאמי שכיהן כנשיא וייטנאם בשנים 1997–2006.

== ביוגרפיה ==
טראן נולד בשנת 1937 בהודו-סין, בשטח המשויך כיום לאינדונזיה ועבר להאנוי לאחר שעזב את בית הספר בשנת 1954. הוא למד גאולוגיה באוניברסיטת האנוי לכרייה וגאולוגיה, והועסק כקרטוגרף. הוא הצטרף למפלגה הקומוניסטית בווייטנאם בשנת 1959 ועד לשנות ה-70 כבר צבר כוח רב. בשנת 1987 הוא מונה לסגן ראש ממשלת וייטנאם וכיהן בתפקיד זה כעשר שנים.

בשנת 1997 נבחר טראן לנשיא המדינה. הוא נבחר שנית לתפקיד בשנת 2002 והמשיך בתפקיד זה עד התפטרותו בשנת 2006.

==קישורים חיצוניים==

קטגוריה:נשיאי וייטנאם
קטגוריה:מקבלי עיטור הידידות (רוסיה)
קטגוריה:ילידי 1937
ג'וזף סיידו מומו

ג'וזף סיידו מומו (באנגלית: Joseph Saidu Momoh; 26 בינואר 1937 – 3 באוגוסט 2003) הוא פוליטיקאי אשר כיהן כנשיא סיירה לאון בשנים 1985–1992.

== ביוגרפיה ==
מומו נולד בצפון סיירה לאון הבריטית בשנת 1937 למשפחה נוצרית ובנערותו קבל חינוך מתודיסטי. מומו היה אתלטי מאוד ונהנה לשחק טניס, כדורסל וכדורעף. לאחר לימדיו, החל מומו לעבוד כפקיד בשירות הציבורי. הוא התפטר מתפקיד זה בשנת 1958 על מנת להצטרף לכוחות המזוינים. בשנת 1971 הוענק למומו אות מסדר האימפריה הבריטית. בכוחות המזוינים הגיע בשנת 1983 לדרגת מייג'ור-גנרל (המקבילה לדרגת אלוף). משנת 1974 כיהן מומו כחבר בקבינט הלאומי. בשנת 1985 ירש את כס הנשיאות לאחר שהיה המועמד היחיד בבחירות. מומו הכריז על מצב חירום כלכלי בתחילת שלטונו, והעניק לעצמו שליטה רבה יותר בכלכלת המדינה. הוא ירש כלכלה מתפרקת מקודמו והוא לא הצליח לעצור את המגמה. מטבע המדינה ירד בערכו. יבוא הנפט נעצר, מה שגרם להפסקות חשמל ארוכות ורבות.

בשנת 1987 התגלתה מזימה לחסל את מומו, מה שגרם לגל מעצרים רחב במדינה. סגן הנשיא ו-17 אחרים נידונו למוות. בשנת 1991, לאחר פרוץ מלחמת האזרחים בסיירה לאון, מומו הציג חוקה חדשה שהפסיקה את שלטונו החד-מפלגתי. למרות הניסיונות לרפורמה, מומו הודח בהפיכה צבאית באפריל 1992. לאחר ההפיכה, מומו ברח לגינאה ושם קיבל מעמד של פליט מדיני על ידי הנשיא לנסנה קונטה.

נפטר בשנת 2003 בקונאקרי, גינאה בגיל 66.

==קישורים חיצוניים==
* 

קטגוריה:נשיאי סיירה לאון
קטגוריה:ערכים שבהם תבנית בריטניקה אינה מתאימה
קטגוריה:מסדר האימפריה הבריטית
קטגוריה:סיירה לאון: אישים
קטגוריה:ילידי 1937
קטגוריה:נפטרים ב-2003
עדן ציפל

עדן ציפל (נולדה ב-27 בדצמבר 2002) היא כדורסלנית ישראלית, המשחקת בעמדת הרכזת/קלעית בקבוצת הנשים של הפועל ראשון לציון.

== ביוגרפיה ==
ציפל נולדה וגדלה בראשון לציון. אביה איליה, בן למאמן כדורסל, שיחק כדורסל ברוסיה והמשיך לשחק גם שעלה לארץ, הוא השפיע עליה להתחיל לשחק כדורסל. החלה לשחק כדורסל מגיל 6 בקבוצות השונות של מחלקת הנערות של הפועל ראשון לציון.

בעונת 2015/16 זכתה בגביע המדינה לילדות. בעונת 2015/16 זכתה בגביע המדינה לילדות. בעונת 2016/17 זכתה באליפות ובגביע המדינה לנערות ב'. במשחק גמר הגביע נבחרה לשחקנית המצטינת של משחק הגמר עם 10 נקודות, 6 אסיסטים ו-9 חטיפות. בעונת 2017/18 זכתה בגביע המדינה לנערות ב'. בעונת 2018/19 זכתה באליפות נערות א'ובאליפות נערות ב' שם שימשה כקפטנית ובנוסף נבחרה לחמישיית העונה לנערות. באותה שנה זכתה בגביע המדינה לנערות א' ו-ב'. בעונת 2019/20 שימשה ציפל כקפטנית הקבוצה בעונה שהופסקה עקב התפרצות הקורונה.

ציפל שיחקה בנבחרת הגימנסיה הריאלית ובעונת 2018/19 זכתה באליפות ליגת העל לתיכונים אחרי ניצחון על אוסטרובסקי רעננה. בעקבות הזכייה נסעה הקבוצה להשתתף בטורניר ISF הבינלאומי. בעונה שלאחר מכן כקפטנית הקבוצה הפסידה הנבחרת בגמר אליפות ליגת העל לתיכונים לתיכון אוסטרובסקי רעננה.

===קבוצות בוגרות===
בעונת 2019/20 שיחקה לראשונה בליגת העל בקבוצת הפועל ראשון לציון. הליגה הופסקה באותה עונה עקב משבר הקורונה כאשר הקבוצה ממוקמת במקום הרביעי. ציפל סיימה את העונה עם 23 דקות 5.5 נקודות, 1.9 אסיסטים ו-2.8 ריבאונדים בממוצע למשחק.

במשחק מול הפועל פתח תקווה, ב-19 בדצמבר 2022, קלעה ציפל 16 נקודות, קטפה 11 ריבאונדים ומסרה 11 אסיסטים. בכך הייתה לישראלית הראשונה אי פעם שהשיגה טריפל דאבל.

===נבחרות ישראל===
ציפל השתתפה בסגל הנבחרות מגיל U14 ועד U18.
ב-2016 השתתפה עם הנבחרת בטורניר עד גיל 14 בסלובניה. בטורניר קלעה 9.4 נקודות ולקחה 5.6 ריבאונדים. ב-2017 השתתפה עם הנבחרת בטורניר אליפות אירופה עד גיל 16 דרג ב'. ב-2018 השתתפה עם הנבחרת בטורניר אליפות אירופה עד גיל 16 דרג ב'. ציפל סיימה את הטורניר עם ממוצע של 8.4 נקודות, 2.9 ריבאונדים ו-2.3 אססיטים. ב-2019 השתתפה עם הנבחרת בטורניר אליפות אירופה עד גיל 18 דרג א'. ציפל סיימה את הטורניר עם ממוצע של 14.4 נקודות 4.9 ריבואנדים ו-2.1 אססיטים.

==קישורים חיצוניים==

* [https://ibasketball.co.il/player/24-עדן-ציפל/ פרופיל השחקנית], באתר איגוד הכדורסל בישראל
* [http://www.wbl.co.il/player.asp?PlayerId=736 פרופיל השחקנית], באתר מנהלת ליגת העל בכדורסל נשים
* 

== הערות שוליים ==

קטגוריה:כדורסלניות הפועל ראשון לציון
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:ישראליות שנולדו ב-2002
קטגוריה:ישראלים שנולדו ב-2002
Art Angels

Art Angels הוא אלבום האולפן הרביעי של הזמרת הקנדית גריימס. האלבום יצא לאור בפורמט דיגיטלי ב-6 בנובמבר 2015 דרך חברת התקליטים 4AD, ומאוחר יותר באותה השנה, ב-11 בדצמבר, יצא לאור בפורמט פיזי. גריימס החלה בתכנון האלבום בשנת 2013 כהמשך לאלבום האולפן השלישי שלה Visions, אך גנזה את רוב החומרים עליהם עבדה בתקופה זו והחלה להקליט מחדש בשנת 2014. הרצועה "Realiti", שהוקלטה כחלק מהתכנון המוקדם, נכללה בגרסתו הסופית של האלבום ואף גרסת הדמו שלה נכללה במהדורה הפיזית של האלבום.

האלבום תואר כנגיש יותר מאשר אלבומה הקודם של גריימס, בעוד הוא משמר את הסגנון הניסיוני. האלבום קודם על ידי שני סינגלים ומספר וידאו-קליפים שצולמו לשירים נוספים, ומכר 11,000 עותקים בארצות הברית בשבוע הראשון להוצאתו. לאחר שזכה לביקורות חיוביות, האלבום נחשב על ידי מספר מבקרים כאחד האלבומים הטובים ביותר של שנת 2015.

== ביקורות ==

האלבום זכה לאהדה ממבקרים רבים. באתר Metacritic, המרכז ביקורות של מספר מבקרי מוזיקה, קיבל האלבום ציון של 88 מתוך 100, בהתבסס על 32 ביקורות. במגזין האמריקאי בילבורד נכתב כי האלבום הוא "פלא של הקלטות ביתיות מוקפדות ואפילו אובססיביות, ללא פשרות מצד היוצרים או משתפי הפעולה".

=== דירוגי סוף שנה וסוף העשור ===
{| class="sortable wikitable"
|-
! מפרסם
! רשימה
! דירוג
! class="unsortable"|הערה
|-
| The A.V. Club
| The 15 Best Albums of 2015
| 
| 
|-
| בילבורד
| The 25 Best Albums of the Year
| 
| 
|-
| Consequence of Sound
| The 50 Best Albums of 2015
| 
| 
|-
| Exclaim!
| Exclaim!'s Top 20 Pop & Rock Albums
| 
| 
|-
| Fact
| The 50 Best Albums of 2015
| 
| 
|-
|הגרדיאן
|The 100 Best Albums of the 21st Century
|
|
|-
| הניו יורק טיימס
| The Best Albums of 2015
| 
| 
|-
| NME
| NME's Albums of the Year 2015
| 
| 
|-
| Paste
| The 50 Best Albums of 2015
| 
| 
|-
| פיצ'פורק
| The 50 Best Albums of 2015
| 
| 
|-
|פיצ'פורק
|The 200 Best Albums of the 2010s
|
|
|-
| רולינג סטון
| Rob Sheffield's Top 20 Albums of 2015
| 
| 
|-
| Slant Magazine
| The 25 Best Albums of 2015
| 
| 
|-
| rowspan="2"| Spin
| The 50 Best Albums of 2015
| 
| 
|-
|The 25 Best Pop Albums of 2015
|
|
|-
| Stereogum
| The 50 Best Albums of 2015
| 
| 
|-
| Stereogum
| The 100 Best Albums Of The 2010s
| 
| 
|}

== רשימת רצועות ==
כל השירים נכתבו על ידי גריימס, למעט רצועות בהן מצוין אחרת.

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2015
קטגוריה:אלבומי גריימס
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומי חברת 4AD
אצטדיון זנאמיה טרודה

זנאמיה טרודה הוא אצטדיון רב-תכליתי באורייחובו-זוייבו ליד מוסקבה, אחד המבנים הוותיקים ביותר בעיר ומאצטדיוני הכדורגל הוותיקים במדינה (פעיל מאז 1914).

אצטדיון זנאמיה טרודה, כמו מועדון הכדורגל, הוא האצטדיון הוותיק ביותר הפועל כיום במדינה. הבנייה החלה לאחר 1912 בהדרכת מומחים בריטים והפתיחה התקיימה ב־7 באפריל 1914: הקבוצה המקומית אירחה את קבוצת הסטודנטים של אוניברסיטת לונדון. היו ספסלים בשלוש שורות סביב המגרש, בצד המערבי היו ביתן ויציע גדול. זה היה מגרש הכדורגל הטוב ביותר באימפריה הרוסית.

בשנת 2017 החל שיפוץ רחב היקף של האצטדיון<ref>[https://ria.ru/20191007/1559507629.html Первый этап реконструкции стадиона «Знамя Труда» завершится в 2020 году]</ref><ref>[http://inorehovo.ru/novosti/sport/na-stadione-znamya-truda-zakonchili-montirovat-podogrev-polya На стадионе «Знамя труда» закончили монтировать подогрев поля]</ref>, שבראשיתו הוחלף הדשא הטבעי במלאכותי<ref>[https://rsport.ria.ru/20191201/1561782837.html? Как живет старейший футбольный клуб России? Ему исполнилось 110 лет]</ref> ונוספו יציעים מקורים ל-2,500 מושבים, במקום 6,460 המושבים הלא מקורים שהיו קודם. השיפוץ הושלם בספטמבר 2020<ref></ref>.
==הערות שוליים==

קטגוריה:אצטדיוני כדורגל ברוסיה
קטגוריה:מחוז מוסקבה: ספורט
גריימס (מוזיקאית)

קלייר אליז בוצ'ר (בשמה המקורי באנגלית: Claire Elise Boucher; נולדה ב-17 במרץ 1988), הידועה בשם הבמה גריימס (Grimes), היא מוזיקאית קנדית.
סגנון המוזיקה שלה משלב מגוון של סוגות וסגנונות, ביניהם דרים פופ, רית'ם אנד בלוז, מוזיקה אלקטרונית והיפ הופ<ref></ref>.

גריימס החלה לפרסם מוזיקה באופן עצמאי בתחילת שנות האלפיים, ומאוחר יותר בשנת 2010 הוציאה את אלבומיה הראשונים, Geidi Primes ו-Halfaxa דרך חברת התקליטים Arbutus Records.
לאחר מכן חתמה גריימס בחברת התקליטים 4AD, וצברה הכרה רחבה יותר עם הוצאת אלבומה השלישי Visions בשנת 2012. האלבום כלל את הסינגלים "Genesis" ו-"Oblivion", וזכה בפרס ג'ונו לאלבום האלקטרוני של השנה<ref></ref>. האלבום הרביעי שלה Art Angels, שיצא לאור בשנת 2015, זכה לאהדה רבה ונכלל ברשימות האלבומים הטובים ביותר לשנה זו על ידי מספר מבקרים<ref></ref><ref></ref>.
בשנת 2020 הוציאה גריימס את אלבום האולפן החמישי שלה Miss Anthropocene.

== ביוגרפיה ==

גריימס, נולדה וגדלה בוונקובר שבקנדה לאם שעבדתה כתובעת ואב בנקאי. היא גדלה על ערכי הכנסייה הקתולית ולמדה בתיכון קתולי.
ב-2006, לאחר סיום לימודי התיכון, עברה למונטריאול והחלה ללמוד מדעי המוח באוניברסיטת מקגיל, אך נשרה בטרם סיום הלימודים.

== אמנות ויזואלית ==
גריימס יצרה בעצמה את עטיפות כל אלבומיה, ובנוסף יצרה איור לכל שיר באלבומה הרביעי Art Angels, המגיעים יחד עם התקליט של האלבום. הסגנון האמנותי שלה מושפע מאנימה יפנית, מאנגה וקומיקסאים, ביניהם צ'ארלס ברנס ודניאל קלוז. גריימס עיצבה את המרצ'נדייז שלה, הכוללים חולצות ופוסטרים. איוריה הוצגו בגלריות אומנות, בין היתר במוזיאון גוגנהיים בילבאו<ref></ref>.
בפברואר 2021 מכרה גריימס, באתר המכירות Nifty Gateway, אמנות דיגיטלית של תמונות וקטעי וידאו עם אסימונים חסרי תחליף, בשווי 6 מיליון דולר.

==חיים אישיים==
גריימס סיפרה בראיונות על השימוש בסמים ונטילת אמפטמין. החל משנת 2007 עד 2010, יצאה עם הזמר הקנדי דבון ולש.

בשנת 2018 החלה גריימז לצאת עם יזם הטכנולוגיה אילון מאסק. ב-4 במאי 2020 נולד בנם, X Æ A-12. רשות האוכלוסין של קליפורניה דחתה את השם הזה עקב החוק במדינה הקובע שרק אותיות אנגליות קבילות למתן שמות, ולא מספרים או סימנים. לבסוף בני הזוג בחרו בשם "X AE A-XII".

במרץ 2024, נחשף כי גריימס נמצאת במערכת יחסים עם המוזיקאי מתאו מילרי.<ref></ref>

== דיסקוגרפיה ==
=== אלבומי אולפן ===
* 2010: Geidi Primes
* 2010: Halfaxa
* 2012: Visions
* 2015: Art Angels
* 2020: Miss Anthropocene.

=== מיני-אלבומים ===
* 2011: Darkbloom
* 2012: Ambrosia.

=== אלבומי רמיקס ===
* 2021: Miss Anthropocene (Rave Edition)

===אלבומי מיקס===
* 2020: This story is dedicated to all those cyberpunks who fight against injustice and corruption every day of their lives! (DJ Mix)

== קישורים חיצוניים ==

== הערות שוליים ==

קטגוריה:פמיניסטיות קנדיות
קטגוריה:בלוגריות קנדיות
קטגוריה:זמרות-יוצרות קנדיות
קטגוריה:בלוגרים קנדים
קטגוריה:זמרים-יוצרים קנדים
קטגוריה:במאי וידאו קליפים קנדים
קטגוריה:במאיות וידאו קליפים
קטגוריה:קנדיות שנולדו ב-1988
קטגוריה:קנדים שנולדו ב-1988
אוניברסיטת לאפבורו

אוניברסיטת לאפבורו (באנגלית: Loughborough University) היא אוניברסיטה ציבורית הממוקמת בלאפבורו שבממלכה המאוחדת אשר הוקמה ב-1909. נכון ל-2020 לומדים באוניברסיטת לאפבורו כ-18,000 סטודנטים.

באוניברסיטה 20 מחלקות אקדמיות ולמעלה ממאה קבוצות מחקר, מכונים ומרכזים המחולקים בין עשרה בתי ספר.

האוניברסיטה חברה בארגונים חדשנות מידלנדס ובאיגוד אוניברסיטאות חבר העמים הבריטי. מבין בוגריה הידועים של האוניברסיטה ניתן למנות את סבסטיאן קו, קולין מקפרלן, פולה רדקליף, בוב וילסון וסטיב ספירס.

== היסטוריה ==
שורשיו של המוסד נמצאים במכון הטכני שהחל לפעול בלאפבורו שנת 1909 בשנת 1966 הפך המכון באופן רשמי לאוניברסיטה. לאחר שהוכנסו לאורך השנים לימודי רוח וחברה, האוניברסיטה הפסיקה לכנות עצמה כ"טכנולוגית" בשנת 1996.

בשנת 1980 נפתחה הספרייה המקומית והיא משתרעת על פני 9,161 מ"ר הפרוסים בארבע קומות.

== דירוגים בין-לאומיים ==
* דירוג שאנגחאי: מקום 601–700 (2023)
* Times Higher Education: מקום 251–300 (2024)
* דירוג QS לאוניברסיטאות: מקום 212 (2024)

==קישורים חיצוניים==

* 

לאפבורו
קטגוריה:חדשנות מידלנדס
אוניברסיטת אסטון

אוניברסיטת אסטון (באנגלית: Aston University) היא אוניברסיטה ציבורית הממוקמת בברמינגהאם שבממלכה המאוחדת אשר הוקמה ב-1895. בשנת 2020 למדו באוניברסיטת אסטון כ-15,500 סטודנטים.

האוניברסיטה חברה בארגונים חדשנות מידלנדס ובאיגוד אוניברסיטאות חבר העמים הבריטי. מבין בוגריה הידועים של האוניברסיטה ניתן למנות את קווין ווריק.

== היסטוריה ==

בית הספר למטרולוגיה הוקם בברמינגהם בשנת 1875 וכעשרים שנים מאוחר יותר הוקם בעקבותיו בית הספר הטכני העירוני שלימד כימיה, פיזיקה, מטלורגיה והנדסת חשמל. בשנת 1917 המוסד התרחב והחלו גם לימודי בוטניקה. בית הספר שינה את שמו בשנת 1927 למכללה הטכנית המרכזית של בירמינגהם. בתחילת שנות ה-50 המכללה התרחבה מאוד כאשר אבן הפינה הוקמה על ידי הנסיכה מרגרט, רוזנת סנודן. בשנת 1966 המכללה הפכה רשמית לאוניברסיטה. בשנת 2014 הכריזה האוניברסיטה כי בכוונתה לפתוח בית ספר לרפואה.

== מבנה ארגוני ==
כלל הפקולטות נמצאות בקמפוס אחד ומחולקות לחמישה בתי ספר:

=== בית ספר לעסקים ===
* משפטים
* כלכלה
* מימון וחשבונאות
* שיווק
* תפעול מידע
* פסיכולוגיה ארגונית

=== בית ספר לרפואה ===
==== בית הספר להנדסה ומדע יישומי ====
* פיזיקה יישומית
* הנדסה כימית וכימיה יישומית
* מדעי המחשב
* הנדסת אלקטרוניקה
* מערכות הנדסיות וניהול
* מתמטיקה
* הנדסת מכונות ועיצוב

==== בית הספר למדעי החיים והבריאות ====
* אודיולוגיה
* ביולוגיה
* מדע ביו-רפואי
* אופטומטריה
* רוקחות
* פסיכולוגיה

=== בית הספר לשפות ומדעי החברה ===
* שפות מודרניות ולימודי תרגום
* יחסים בינלאומיים, פוליטיקה ומחקרי אירופה
* אנגלית
* ספרות אנגלית
* היסטוריה
* סוציולוגיה ומדיניות ציבורית

== דירוגים בין-לאומיים ==
* דירוג שאנגחאי: מקום 701–800 (2023)
* Times Higher Education: מקום 401–500 (2024)
* דירוג QS לאוניברסיטאות: מקום 446= (2024)

==קישורים חיצוניים==

* 

קטגוריה:אנגליה: אוניברסיטאות ומכללות
קטגוריה:ברמינגהאם: חינוך
קטגוריה:חדשנות מידלנדס
אוניברסיטת קיל (אנגליה)

אוניברסיטת קיל (באנגלית: Keele University) היא אוניברסיטה ציבורית הממוקמת בקיל שבממלכה המאוחדת אשר הוקמה ב-1949. בשנת 2020 למדו באוניברסיטת קיל כ-11,000 סטודנטים.

האוניברסיטה חברה בחדשנות מידלנדס ובאיגוד אוניברסיטאות חבר העמים הבריטי.

== היסטוריה ==
אוניברסיטת קיימברידג' ואוניברסיטת אוקספורד הפעילו תוכניות לימודים באזור עוד בשנות ה-90 של המאה ה-19. בשנת 1904 תעשיינים מקומיים ניסו להקים מוסד אקדמי עצמאי, אך ללא הועיל. אוניברסיטת קיל עצמה הוקמה כמכללה בשנת 1949 והפכה לאוניברסיטה בשנת 1962. התארים הראשונים החלו להינתן בשנת 1951 והסטודנטית הראשונה סיימה את לימודיה בשנת 1954. עם הפיכת המוסד לאוניברסיטה בשנת 1962, כבר למדו בו כ-1,200 סטודנטים.

המחלקה ליחסים בינלאומיים של קיל נוסדה בשנת 1974 על ידי פרופסור אלן ג'יימס והייתה מהמוסדות הראשונים שהציעו תואר מלא בנושא. בתחילת שנות ה-80 האוניברסיטה הייתה על סף קריסה כלכלית, ואף נשקל לאחד אותה עם מכללות אחרות. בסופו של דבר מספר מכללות מקומיות למקצועות הרפואה אכן סופחו לאוניברסיטה.

== מבנה ארגוני ==
=== הפקולטה למדעי הרוח והחברה ===
* בית ספר למדעי הרוח
* בית הספר למנהל עסקים
* בית הספר למשפטים
* בית ספר ללימודים חברתיים, פוליטיים ועולמיים

=== הפקולטה למדעי הטבע ===
* בית הספר למחשוב ומתמטיקה
* בית הספר למדעי החיים
* בית הספר לגאוגרפיה, גאולוגיה וסביבה
* בית הספר לכימיה ופיזיקה
* בית ספר לפסיכולוגיה
* בית הספר למדעי הווטרינריה

=== הפקולטה לרפואה ולמדעי הבריאות ===
* בית הספר לאנשי מקצוע בתחום הבריאות
* בית ספר לרפואה
* בית הספר לאחיות ומיילדות
* בית הספר לרוקחות והנדסה ביו-רפואית

== דירוגים בין-לאומיים ==
* דירוג שאנגחאי: מקום 701–800 (2023)
* Times Higher Education: מקום 501–600 (2024)
* דירוג QS לאוניברסיטאות: מקום 781–790 (2024)

==קישורים חיצוניים==

* 

קיל
קטגוריה:סטפורדשייר
קטגוריה:חדשנות מידלנדס
אוניברסיטת ראדבאוט

אוניברסיטת ראדבאוט (בהולנדית: Radboud Universiteit, ובראשי תיבות RU, לשעבר האוניברסיטה הקתולית ניימכן) היא אוניברסיטת מחקר ציבורית, שממוקמת בניימכן בהולנד, אשר נוסדה בשנת 1923. האוניברסיטה נושאת את שמו של הקדוש ראדבאוט , בישוף הולנדי מהמאה ה-9, שנודע בזכות האינטקלקט שלו ודאגתו לאוכלוסיות מוחלשות ומקופחות.

האוניברסיטת חברה בגילדת האוניברסיטאות האירופאיות עתירות המחקר. מבין בוגריה הידועים של האוניברסיטה ניתן למנות את פראנס דה ואל, קונסטנטין נובוסלוב, דריס ואן אכט, גודפריד בומאנס וביורן קויפרס.

באוניברסיטה שבע פקולטות: אמנויות, משפטים, ניהול, מדעים מדויקים, מדעי הרפואה, מדעי החברה ותאולוגיה, פילוסופיה ולימודי דת. נכון לשנת 2020, לומדים באוניברסיטה כ-23,000 סטודנטים, מתוכם 10.6% זרים.

== היסטוריה ==
שורשי האוניברסיטה במוסדות האקדמיים שנוסדו באזור עוד באמצע המאה ה-17 שעסקו בעיקר בתאולוגיה, רפואה ומשפט. מוסדות אלו אמנם שגשגו מאוד בתחילתם, אך קרסו בעקבות פרוץ מגפת הדבר ומלחמת הולנד–צרפת.

בשנת 1923 הוחלט להקים שוב את האוניברסיטה בשביל לשרת את האוכלוסייה הקתולית באזור, שנתפשה כמוחלשת. למרות ההצלחה בשנים הראשונות, האוניברסיטה נפגעה קשות במהלך מלחמת העולם השנייה. רבים מאנשיה נהרגו ומבנים נהרסו במהלך ההפגזות. הלימודים התחדשו במרץ 1945 לאחר השחרור על ידי בעלות הברית.

מאז תום המלחמה, מספר הסטודנטים עלה בהתמדה מ-3,000 בשנת 1960 ל-15,000 בשנת 1980.

== דירוגים בינלאומיים ==
* דירוג שאנגחאי - 101–150 (2019)
* Times Higher Education - 128 (2020)
* דירוג QS לאוניברסיטאות - 214 (2020)

==קישורים חיצוניים==

* 

קטגוריה:הולנד: אוניברסיטאות ומכללות
קטגוריה:ניימכן
קטגוריה:גילדת האוניברסיטאות האירופאיות עתירות המחקר
אוניברסיטת פואנג למדע וטכנולוגיה

אוניברסיטת פואנג למדע וטכנולוגיה (בקוריאנית: 포항공과대학교) היא אוניברסיטה פרטית, הממוקמת בקוריאה הדרומית, אשר הוקמה ב-1986. באוניברסיטה לומדים כ-3,500 סטודנטים, והיא מתמקדת בטכנולוגיה ומדע. מאז שהוקמה לאוניברסיטה מוניטין יוקרתי ביותר בתחומיה.

אוניברסיטת פואנג חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה.

== היסטוריה ==
אוניברסיטת פואנג הוקמה בשנת 1986 במזרח המדינה, על מנת להכשיר מהנדסים לאזור זה. בשנת 1989 הוקמה המחלקה למדעי החיים.

== מבנה ==
הלימודים לתואר ראשון מתקיימים ב-11 מחלקות:
* המחלקה למתמטיקה
* המחלקה לפיזיקה
* המחלקה לכימיה
* המחלקה למדעי החיים
* המחלקה למדעי החומרים והנדסה
* המחלקה להנדסת מכונות
* המחלקה להנדסת תעשייה וניהול
* המחלקה להנדסה אלקטרונית
* המחלקה למדעי המחשב והנדסה
* המחלקה להנדסה כימית
* המחלקה להנדסת IT
* החטיבה למדעי הרוח והחברה

ישנם לימודים גם לתארים מתקדמים בכ-11 מחלקות, 4 חטיבות ו-5 בתי ספר.

== דירוגים בין-לאומיים ==
* דירוג שאנגחאי - מיקום 301–400 (2023)
* דירוג Times Higher Education - מיקום 149= (2024)
* דירוג QS לאוניברסיטאות - מיקום 100= (2024)

==קישורים חיצוניים==

* 

קטגוריה:איגוד אוניברסיטאות המחקר במזרח אסיה
קטגוריה:התאגדות אוניברסיטאות האוקיינוס השקט
פואנג למדע וטכנולוגיה
קטגוריה:קוריאה הדרומית: מדע וטכנולוגיה
טליה לדור פרשר

טליה לדור פרשר (נולדה ב-1962) היא דיפלומטית ישראלית, המכהנת כקונסולית הכללית של ישראל במינכן שבגרמניה. בעבר כיהנה כראש חטיבת אירופה במשרד החוץ וכשגרירת ישראל באוסטריה וסלובניה.

== ביוגרפיה ==
לדור פרשר היא בעלת תואר ראשון במנהל עסקים ובמדעי המדינה מהאוניברסיטה העברית בירושלים.

בשנת 1986 הצטרפה למשרד החוץ. הוצבה בשגרירות ישראל בג'מייקה ובקונסוליה הכללית בניו יורק. בשנים 2006 עד 2010 שירתה בשגרירות ישראל בלונדון, כולל בתפקיד סגנית השגריר בזמן כהונתו של רון פרושאור. בדצמבר 2015 מונתה לשגרירה באוסטריה, סלובניה ובמוסדות האו"ם ושימשה בתפקיד עד 2019. במהלך 2020 שימשה כממונה על היחסים בצרפת, בעקבות עזיבתה של השגרירה עליזה בן-נון.

בנוסף לתפקידיה בחו"ל, שימשה כראש חטיבת הטקס ואורחים רשמיים של משרד החוץ, כמו גם ראש חטיבת אירופה

באפריל 2023 לדור פרשר מונתה לקונסולית הכללית במינכן והיא החלה את כהונתה בספטמבר באותה שנה.

== חיים אישיים ==
נשואה לאלדד פרשר יו"ר חברת הנדל"ן "גב-ים" ולשעבר מנכ"ל בנק מזרחי טפחות. לזוג שני ילדים, והם מתגוררים בירושלים.

==קישורים חיצוניים==

==הערות שוליים==

קטגוריה:שגרירות ישראל
קטגוריה:שגרירי ישראל באוסטריה
קטגוריה:שגרירי ישראל בסלובניה
קטגוריה:ראשי הטקס במשרד החוץ
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1962
קטגוריה:ישראלים שנולדו ב-1962
יעל רובינשטיין

יעל רובינשטיין היא דיפלומטית ישראלית, שכיהנה כשגרירת ישראל במספר מדינות בעולם.

==ביוגרפיה==
את שירותה במשרד החוץ החלה רובינשטיין כיועצת מדינית במשלחת ישראל לאו"ם. בשנת 2003 מונתה לשגרירה ניידת לקרואטיה, סלובניה וסלובקיה, ובשנים 2005–2009 כיהנה כשגרירת ישראל בתאילנד ובקמבודיה. במסגרת תפקידה זה ארגנה בשנת 2008 את ההופעה הראשונה בתאילנד של זובין מהטה והתזמורת הפילהרמונית הישראלית. בין השנים 2013–2017 כיהנה כשגרירת ישראל בסינגפור וכשגרירה לא תושבת למזרח טימור. נכון לשנת 2020 מכהנת כשגרירת ישראל למוסדות האו"ם ברומא.

לרובינשטיין תואר ראשון ושני בכלכלה ויחסים בינלאומיים מהאוניברסיטה העברית בירושלים. בשנת 2011 סיימה רובינשטיין לימודי תואר שני במדע המדינה באוניברסיטת חיפה.

==חיים אישיים==
בזוגיות עם פרופסור דן שרמן, מומחה ליילוד וגינקולוגיה<ref name="SP"></ref>. בעבר הייתה נשואה לפרופסור וחתן פרס ישראל אריאל רובינשטיין, להם שני ילדים.

==קישורים חיצוניים==

== הערות שוליים ==

קטגוריה:בוגרות תיכון עירוני ה' (תל אביב)
קטגוריה:בוגרי תיכון עירוני ה' (תל אביב)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:שגרירות ישראל
קטגוריה:שגרירי ישראל בסלובניה
קטגוריה:שגרירי ישראל בתאילנד
קטגוריה:שגרירי ישראל בסינגפור
קטגוריה:שגרירי ישראל בסלובקיה
קטגוריה:שגרירי ישראל בקמבודיה
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:שגרירי ישראל בקרואטיה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
טינה אנסלמי

טינה אנסלמי (באיטלקית: Tina Anselmi; 25 במרץ 1927 – 1 בנובמבר 2016) הייתה פעילה אנטי-פאשיסטית ופוליטיקאית איטלקייה שהייתה השרה הראשונה בתולדות ממשלת איטליה.<ref></ref>

== ביוגרפיה ==
אנסלמי נולדה בשנת 1927 בטרוויזו שבצפון המדינה. אביה היה עוזר רוקח שנרדף על ידי הפשיסטים בגלל היותו סוציאליסט, ואמה וסבתה ניהלו פונדק יחד.

היא למדה בתיכון המקומי, ולאחר מכן במכון להוראה. במהלת מלחמת העולם השנייה הצטרפה אנסלמי לתנועת ההתנגדות לאחר שאולצה לצפות בתליית פרטיזנים. בתקופה זו הצטרפה גם למפלגה הדמוקרטית-נוצרית.

לאחר המלחמה למדה ספרות באוניברסיטה הקתולית של הלב הקדוש במילאנו והפכה למורה בבית ספר יסודי. במקביל לעבודתה כמורה, עבדה אנסלמי באיגודים מקצועיים נוצרים והחזיקה בתפקידים משמעותיים במפלגה, ובהם ראש מחלקת הנוער.

בשנת 1968 נבחרה לראשונה לבית הנבחרים של איטליה, ובשנת 1976 מונתה לשרת העבודה וכך לשרה האישה הראשונה בתולדות איטליה. לאחר מכן כיהנה כשרת הבריאות.

אנסלמי הייתה ידועה במאבקיה השונים למען שוויון הזדמנויות בדגש על שוויון מגדרי. בנוסף, הייתה מעורבת בחקירת פעולת הבונים החופשיים באיטליה, ואת המעורבות האיטלקית במלחמת האזרחים בסומליה.

אנסלמי נפטרה בגיל 89 באוקטובר 2016.

==קישורים חיצוניים==

== הערות שוליים ==

קטגוריה:מתנגדים לנאצים
קטגוריה:שרי בריאות
קטגוריה:פוליטיקאיות איטלקיות
קטגוריה:שרי עבודה
קטגוריה:כותבות זיכרונות
קטגוריה:מקבלי עיטור מסדר ההצטיינות של הרפובליקה של איטליה
קטגוריה:איטלקיות שנולדו ב-1927
קטגוריה:איטלקים שנולדו ב-1927
קטגוריה:איטלקים שנפטרו ב-2016
פרס גרובר לזכויות נשים

פרס גרובר לזכויות נשים (באנגלית: The Gruber Prize for Women's Rights) היה פרס בינלאומי שהוענק החל משנת 2003 ועד לשנת 2011 על ידי קרן גרובר. סכום הפרס היה כחצי מיליון דולר והוא היה אחד מחמישה פרסים שנוסדו על ידי הקרן.

הפרס הוענק ליחיד או לקבוצה אשר תרמו תרומות משמעותיות, לעיתים קרובות בסיכון אישי או מקצועי רב, לקידום זכויות הנשים והנערות בכל תחום ולקידום המודעות הציבורית לצורך בשוויון מגדרי להשגת עולם צודק. המועמדים נבחרו על ידי פאנל של מומחים / פעילים בינלאומיים לזכויות נשים ממועמדויות שהתקבלו מרחבי העולם. הקרן כיבדה ועודדה הצטיינות חינוכית, צדק חברתי והישגים מדעיים המשפרים את המצב האנושי. בשנת 2011 הופסקה הענקת הפרס לזכויות נשים.<ref></ref>

== רשימת זוכי הפרס ==
* 2003 - נאווי פילאי; Pro-Femmes Twese Hamwe
* 2004 - סאקנה יעקובי ; המכון האפגני ללמידה
* 2005 - רשת אקשן נשים שאן ; ליגת הנשים בבורמה 
* 2006 - האיחוד הלאומי של נשים גואטמליות; ג'ולי סו ; ססיליה מדינה 
* 2007 - פינאר אילקרקאן ; נשים לזכויות אדם של נשים 
* 2008 - ינאר מוחמד ; ספאנה פראדהאן מאלה ; נדירה שלהוב-קיבורקיאן
* 2009 - לימה בואי; המרכז המשפטי לנשים
* 2010 - המרכז לזכויות רבייה 
* 2011 - ארגון AVEGA Agahozo

== קישורים חיצוניים ==
* [https://gruber.yale.edu/program-justice-and-womens-rights אתר האינטרנט] של פרס גרובר לזכויות נשים

==הערות שוליים==

גרובר לזכויות נשים
קטגוריה:מעמד האישה
גרובר
סורת אל-מומתחנה

סוּרַת אל-מוּמְתַחַנַה (בערבית: سورة الممتحنة، "העומדת למבחן") היא הסורה ה-60 בקוראן.

הסורה מונה 13 פסוקים, ושמה נגזר מהפסוק העשירי בה.

== תוכן הסורה ==
הנושא המרכזי בסורה הוא יחסו של המוסלמי לבני דתות אחרות באופן כללי, ובפרט לבני דתות אחרות שרודפים את המוסלמים ונלחמים בהם בשל היותם מוסלמים.<ref name=":0"></ref> בסורה נאסר על המוסלמים לפתח קשרים עם אלו שרודפים אותם בשל דתם, אך לעומת זאת מצווה עליהם להתנהג בצורה ומכובדת כלפי בני דתות אחרות שלא רודפים אותם בשל היותם מוסלמים. הסורה דנה גם בסוגיית הנשים המוסלמיות שעברו לחיות עם לא מוסלמים, וגם בסוגיית הנשים הלא מוסלמיות שהיגרו לאל-מדינה בטענה שהן רוצות לחיות כמוסלמיות.<ref name=":0" />

== קישורים חיצוניים ==

== הערות שוליים ==

קטגוריה:סורות
רפאל ברונשטיין

רפאל ברונשטיין (באנגלית: Raphael Bronstein; 25 ביוני 1896, וילנה – 4 בנובמבר 1988, ניו יורק) היה כנר ומורה לכינור יהודי אמריקאי יליד ליטא.

==קורות חיים==
רפאל ברונשטיין נולד בוילנה (אז חלק של האימפריה הרוסית) בשנת 1896. למד אצל לאופולד אואר בקונסרבטוריון של סנקט פטרבורג. בשנת 1923 הגיע לארצות הברית ובתחילה היה עוזר לאואר בלימוד כינור.

רפאל ברונשטיין היה מורה לכינור במשך 65 שנים. במהלך הקריירה הארוכה שלו הוא לימד באוניברסיטת בוסטון, בית הספר מנהטן למוזיקה, אוניברסיטת העיר ניו יורק. לזכרו בבית הספר מנהטן למוזיקה מוענק פרס רפאל ברונשטיין. בין תלמידיו הבולטים היו ליה שטרן וביתו שעזרה בהוראה.

בשנת 1949 הוא הקים "סימפוניאטה ברונשטיין" והיה המלחין של ההרכב.

בשנת 1981 רפאל ברונשטיין פרסם ספר The Science of Violin Playing בה ריכז את הניסיון הרב בהוראת נגינה בכינור.

== קישורים חיצוניים ==

* [https://www.nytimes.com/1988/11/05/obituaries/raphael-bronstein-93-noted-violin-teacher.html?pagewanted=1 קורות חיים]

קטגוריה:יהודים ליטאים
קטגוריה:כנרים יהודים אמריקאים
קטגוריה:סגל אוניברסיטת בוסטון
קטגוריה:נגנים יהודים אמריקאים
קטגוריה:מורים למוזיקה יהודים
קטגוריה:מורים למוזיקה באמריקה
קטגוריה:מלחינים יהודים אמריקאים
קטגוריה:אמריקאים שנולדו ב-1895
קטגוריה:אמריקאים שנפטרו ב-1988
עץ החיים (בחריין)

עץ החיים
דרך עפר המובילה לעץ החיים
עץ החיים (בערבית: شجرة الحياة, שג'רת אל-חיאת) בבחריין הוא עץ ממין ינבוט מאפיר הנישא לגובה 9.75 מטרים אשר גילו מוערך בלמעלה מ-400 שנה. העץ נמצא לבדו על גבעה באזור צחיח במדבר הערבי, כ-2 ק"מ מג'בל א-דוחן ("הר העשן"), הנקודה הגבוהה ביותר בבחריין, וכ-40 ק"מ ממנאמה.<ref></ref>

העץ מכוסה בשפע עלים ירוקים. בשל גילו והעובדה שהוא העץ הגדול היחיד שצומח באזור, העץ מהווה אטרקציה תיירותית מקומית ומבקרים בו כ-65,000 איש מדי שנה. השרף הצהוב הנפרש ממנו משמש לייצור נרות, ארומטים ומסטיק; הגרעינים מעובדים לדייסה, ריבה ויין.<ref name="klm"></ref>

לא ברור לחלוטין כיצד העץ שורד בסביבה המדברית. בבחריין יש מעט מאוד ממטרים לאורך השנה, אם בכלל. שורשיו של העץ מגיעים לעומק 50 מטר, אז ייתכן והעץ מגיע למי תהום. יש הטוענים שהעץ הסתגל לשאוב לחות מגרגירי חול. אחרים טוענים כי העץ מוגן על ידי אנכי, אל המים הבבלי והשומרי. אחרים טוענים שהעץ ניצב במה שהיה פעם גן העדן, ומכאן יש לו מקור מים מיסטי יותר.<ref></ref>

בשנת 2009 העץ היה מועמד להיות ברשימת שבעת פלאי עולם הטבע, אך לבסוף לא נבחר ברשימה.<ref></ref>

באוקטובר 2010 חשפו ארכאולוגים כלי חרס בני 500 שנה וחפצים אחרים בסביבת העץ. ניתוח אדמה ודנדרוכרונולוגיה שנערכו בשנות ה-90 הגיעו למסקנה כי העץ היה שיטה שננטעה בשנת 1582.<ref></ref>

העץ הוזכר בסרט LA Story משנת 1991, שם הדמות שמגלם סטיב מרטין מכנה אותו אחד המקומות המיסטיים ביותר על פני כדור הארץ.

==קישורים חיצוניים==

== הערות שוליים ==

ֿֿקטגוריה:עצים מפורסמים
קטגוריה:בחריין
קטגוריה:אטרקציות תיירותיות
בוב וקרול וטד ואליס

בוב וקרול וטד ואליס (באנגלית: Bob & Carol & Ted & Alice) הוא סרט קולנוע אמריקאי משנת 1969 בבימויו של פול מזורסקי שגם כתב את התסריט ביחד עם לארי טאקר.

בתפקידים הראשיים - נטלי ווד, רוברט קאלפ, אליוט גולד ודיאן קנון.

העלילה מתרכזת באורח החיים הקליפורני בראשית שנות השבעים על רקע המהפכה המינית זוג מתוחכם ומודרני, מנהל חיי נישואין פתוחים המבוססים על אהבה חופשית. זוג חברים שמרניים מזועזעים מהתנהגותם אך לאט מקבלים אותה וזה נגמר בחילופי זוגות. נושא זה היה בזמנו חדשני והסרט זכה להצלחה מסחרית גדולה. זה היה סרטו המלא הראשון של מזורסקי והצלחתו איפשרה למזורסקי להמשיך לכתוב, להפיק ולביים סרטים נוספים.

הסרט היה מועמד לארבעה פרסי אוסקר:
* פרס אוסקר לשחקן המשנה הטוב ביותר - אליוט גולד
* פרס אוסקר לשחקנית המשנה הטובה ביותר - דיאן קנון
* פרס אוסקר לתסריט המקורי הטוב ביותר -פול מזורסקי ולארי טאקר
* פרס אוסקר לצילום הטוב ביותר - ריצ'רד לנג
דיאן קנון הייתה מועמדת גם לפרס גלובוס הזהב לשחקנית הטובה ביותר - סרט קומדיה או מוזיקלי ולפרס גלובוס הזהב לשחקנית חדשה ומבטיחה.

כותבי התסריט זכו בפרס גילדת הכותבים של אמריקה.

==תקציר העלילה==
בוב וקרול סנדרס (רוברט קאלפ ונטלי ווד) הם זוג צעיר ואמיד מלוס אנג'לס. הם מגיעים לסוף שבוע להתנסות קבוצתית במקום מרוחק ביחסי אהבה חפשית ולא מילולית. אנשי הקבוצה מגלים את סודותיהם, מסתכלים אחד בשני מקרוב ומתחבקים.
לאחר זאת הם נפגשים עם זוג חברים קרובים, טד ואליס הנדרסן (אליוט גולד ודיאן קנון) שהם שמרנים ומתקשים לקבל את דעתם של בוב וקרול על יחסי אהבה.

בוב הוא במאי סרטים מצליח. הוא מגלה לקרול כי קיים יחסים עם אחת מעוזרות ההפקה. להפתעתו קרול מקבלת זאת בהבנה לאחר ששוכנעה שהיחסים היו רק פיזיים ושהוא אוהב רק אותה.

היא מגלה זאת לאליס וזאת נדהמת מתגובתה. היא מתחילה לריב עם טד שמגלה הבנה להתנהגותה של קרול. אליס הולכת להתייעצות עם פסיכיאטר (דונלד מוניק), אך הוא לא עוזר לה.

כאשר בוב חוזר בפעם אחרת מסן פרנסיסקו, הוא נדהם לגלות גבר בחדר המיטות שלהם. זה מדריך הטניס של קרול. בתחילה הוא כועס אבל כשקרול מגלה לו שזה היה רק קשר פיזי הוא נרגע ואפילו שותה כוסית עם המאמן...

שני הזוגות נוסעים לבילוי משותף בלאס וגאס. בוב וקרול מספרים על יחסי קרול והמאמן ואז מגלה טד לאליס כי בעת נסיעת עסקים במיאמי היו לו יחסים עם אישה אחרת.

אליס הכועסת על יחסי המין של כולם והיא מציעה לבצע חילופי זוגות. לאחר ויכוח הם מסכימים, מתפשטים, נכנסים למיטה רחבה אחת ומתגפפים אחד עם בת הזוג השנייה. לאחר זה הם יורדים לקזינו, עוברים ומסתכלים מקרוב על פני אנשים ללא דיבור, כפי שלמדו בקבוצה, כשברקע מושמע שירו של ברט בכרך "what the world needs now is love".

==קישורים חיצוניים==

* 
* [http://www.tcm.com/tcmdb/title/3739/Bob-Carol-Ted-Alice/ בוב וקרול וטד ואליס], באתר TCM
* [https://www.youtube.com/watch?v=LhWo7kKU_So מחווה לסרט], באתר יוטיוב
* [https://www.youtube.com/watch?v=frQ7Tna4LOU סצנת הסיום של הסרט], באתר יוטיוב

קטגוריה:סרטי 1969
קטגוריה:סרטים אמריקאיים
קטגוריה:סרטים באנגלית
קטגוריה:סרטי קולומביה
קטגוריה:סרטים ארוטיים
קטגוריה:סרטים רומנטיים
קטגוריה:סרטי פול מזורסקי